***KARHULAISEN HIIHDON*** *yhteinen keskustelutilaisuus TO 25.8. klo 18:30 Sotkan Hiihtostadionin rakennuksessa. Pohditaan hiihdon tulevaisuutta ja miten toimintaa voitaisiin kehittää.*

Kuten otsikossa lukee, keskustelun aihe ei suinkaan ollut mikään helppo ja koitimmekin miettiä yhdessä niiden henkilöiden kanssa jotka olivat paikalla, miten voisimme hiihtoa ja hiihtoharrastusta kehittää. Kartoitimme myös jaoston erilaisiin tehtäviin tarvittavia henkilöitä mutta niitä ei tässä tilaisuudessa vielä nimetty vaan asia jäi syyskokouksen käsiteltäväksi missä muutenkin henkilövalinnat käydään läpi.

Keskustelun yhteydessä kävimme läpi mahdollista yhdistymistä ampumahiihtojaoston kanssa ja tässä tilanteessa se ehkä olisikin paras mahdollinen ratkaisu koska silloin voisimme yhdistää niin valmennukselliset asiat kuin kilpailutoiminnan. Käytännön asioiden läpikäynti jätettiin puheenjohtajille sekä sihteereille. Lopulliset päätökset tehdään syyskokouksessa, minkä jälkeen tietoa viedään eteenpäin pää Karhulle miten asioissa edetään.

Mahdollinen jaostojen yhdistyminen vaatii kuitenkin tiettyjen tehtävien säilymisen ”hiihtojaoston” omassa toiminnanpiirissä kuten kilpailuihin osallistujien ilmoittaminen sekä nappulahiihdot talvisin.

Tulevista päätöksistä, mitkä ne sitten tulevaisuuden kannalta ovatkaan, tiedotetaan hiihtojaoston kotisivuilla www.kauhajoenkarhuhiihto.sporttisaitti.com

Kauhajoella 30.8.2016

Tero Moilanen

sihteeri, hiihtojaosto